Expresívna forma terapie orientovaná na telo. Využíva tanec, pohyb, gesto, pozíciu tela ako symbol, metaforu, ako vyjadrovací nástroj, primárny komunikačný kanál (klienta aj terapeuta) a ako prostriedok želanej zmeny. V TPT pracujeme aj s verbalizáciou procesu a prežívania. Cieľom TPT je bezpečné prepojenie so svojim telom a emóciami, spoznanie, zvedomenie, prijatie vlastného aktuálneho pohybového prejavu a získanie reálneho sebaobrazu o samom sebe. Nachádzanie zdrojov v tele prostredníctvom priameho telesného a pohybového zážitku. TPT pracuje spôsobom „zdola hore“ (bottom-up approach) kedy cez zážitok a zmenu v tele a jeho prejave vytvárame zmenu na úrovní mysle aj duše.